ඉන්දියන් සාගරයේ මුතුඇටය නමින් හඳුන්වන අපේ රට තරම් සංචාරය කිරීම සඳහා සුදුසු වෙනත් දිවයිනක් ලෝකයේ වෙනත් මහද්වීපයක දක්නට නොලැබෙන බව අපගේ පෞද්ගලික මතයයි. මෙරට තුළදී ලෝකයේ තිබෙන ඕනෑම දේශගුණික රටාවක් පැය 04ක් වැනි සුළු කාලයක් තුළදී විඳගැනීමට හැකි නිසා විදෙස් සංචාරකයෝ වැඩි වශයෙන් මෙහි පැමිණීමට ප්‍රිය කරති. එලෙස මෙරටට පැමිණෙන සංචාරකයන් අපට වැඩි වශයෙන් දක්නට ලැබෙන්නේ දකුණුලක මුහුදු තීරයේදීය. දූපතක් ලෙස ශ්‍රී ලංකාව වටා කිලෝමීටර් 1500කට වඩා විශාල වෙරළ තීරයක් පිහිටා තිබුණත්, වැඩි දෙනා නිදහසේ නිවාඩුවක් ගත කිරීමට තෝරාගනු ලබන්නේ දකුණු පළාත තුළ තිබෙන මුහුදු තීරයයි. පහසුවෙන් ළඟා වීමට හැකි නිසත්, එකි නෙකට වෙනස් මුහුදු වෙරළ දක්නට ලැබෙන නිසත් සංචාරකයෝ වැඩි වශයෙන් එහි සැරිසරති.
මෙරටට පැමිණෙන සංචාරකයන් අපට වැඩි වශයෙන් දක්නට ලැබෙන්නේ කොහෙද?
දකුණුලක මුහුදු තීරයේදීය